|  |
| --- |
| C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**  REPUBLIKA KOSOVA – REPUBLIC OF KOSOVO |
| **GJYKATA THEMELORE PEJË**  OSNOVNI SUD PEĆ – BASIC COURT PEJA |

**P. nr.109/18**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit V. H , sipas aktakuzës së PTH-së D.P. në Pejë PP/II nr.1/18 të dt. 15.2.2018, për shkak të tri veprave penale vjedhje e rëndë nga neni 327 par 1 nën par 1.1 të KPRK-së , pas përfundimit të shqyrtimit fillestar , publik dhe me gojë, të mbajtur në pranin e të pandehurit V.H , mbrojtësit të tij av. Besim Ahmetaj i caktuar sipas detyrës zyrtare , dhe të prokurorit të shtetit Sanije Gashi Seferi me dt.05.3.2018 ka marrë dhe botërisht ka shpallë këtë :

**A K T GJ Y K I M**

**I pandehuri V. H i lindur me dt.11.3.1995 në Pejë, me vendbanim në fsh. B .K e P , i biri i Xh dhe nënës H e gjinisë N,Shqiptar Shtetas i Republikës së Kosovës,**

**ËSHTË FAJTORË**

**Për shkak se :**

I. Me dt., rreth orës 21:30 , në fsh. B. K. e P., me qëllim të përvetësimit të kundërligjshëm, ka depërtuar me forcë në shtëpinë e të dëmtuarit A. S , në atë mënyrë që , pasi i pandehuri sigurohet se në shtëpinë e të dëmtuarit nuk është askush përmes dritares së banjos , hynë brenda, në dy dhomat e fjetjes , ku në dhomën e nuses së familjes S , merr kasafortën me ari në vlerë prej 600 euro, në orë dore në vlerë prej 100 euro , një orë dore të markës Police , në vlerë prej 50 euro, një orë dore të markës Rado , në vlerë prej 80 euro , 300 euro para të gatshme , dhe largohet nga vendi i ngjarjes pa u hetuar nga askush.

-me çka ka kryer vepër penale : vjedhje e rëndë nga neni 327 par 1 nën par 1.1 të KPRK-së

II. Në kohë të pacaktuar , në fsh. B. K e P , me qëllim të përvetësimit në mënyrë të kundërligjshme , ka marr pasurinë e luajtshme pronë e të dëmtuarës F. R , në atë mënyrë që pasi që i pandehuri e kishte ditur se pronarja e shtëpisë jeton në P. , i njëjti me mjet të fortë dhe të përshtatshëm e hap derën e ballkonit të shtëpisë , duke u futur brenda , nga ku ka vjedhur 40 euro të cilat i dëmtuara i kishte kujtim nga bashkëshorti i ndjerë , e pastaj largohet pa u vërejtur nga askush.

-me çka ka kryer vepër penale : vjedhje e rëndë nga neni 327 par 1 nën par 1.1 të KPRK-së

III. Në kohë të pacaktuar , në fsh. B. K e P , me qëllim të përvetësimit në mënyrë të kundërligjshme , ka marr pasurinë e luajtshme pronë e të dëmtuarit V. D , në atë mënyrë që pasi i pandehuri e kishte ditur se pronarët e shtëpisë nuk gjenden në shtëpi , i njëjti arrin të futet brenda , nga ku ka vjedhur një sef metali i cili ishte i vendosur në orman ku në të ka pasur katër (4) unaza ari, dhe një (1) orë dore të arit , të cilat ishin të nënës së tij me vlerë prej 9000 euro, si dhe një komplet stoli ari , disa unaza dhe rrathë dore të arit të motrës së tij në vlerë prej 6000 euro , e të gjitha në vlerë prej 15.000 euro e pastaj largohet pa u vërejtur nga askush.

-me çka ka kryer vepër penale : vjedhje e rëndë nga neni 327 par 1 nën par 1.1 të KPRK-së

Prandaj gjykata të pandehurin konform nenit 41, 42,43,45,46 , 75dhe 76 par 1 nën par 1.3 dhe nenit 327 par 1 nën par 1.1 të KPRK-së.

**E GJYKON :**

**Për veprën e parë:**

Me dënim me gjobë në lartësi prej 200 euro , e të cilën gjobë i pandehuri do ta paguaj jo më vonë se 3 muaj pasi që aktgjykimi të merr formën e prerë , në të kundërtën dënimi me gjobë do të shndërrohet me dënim burgu në kohëzgjatje prej 10 ditës , dhe

Me dënim burgu në kohëzgjatje prej 12 (dymbëdhjetë ) muajsh , të cilin dënim të ta vuaj pas plotfuqishmërisë së aktgjykimit .

**Për veprën e dytë** **penale** :

Me dënim me gjobë në lartësi prej 200 euro , e të cilën gjobë i pandehuri do ta paguaj jo më vonë se 3 muaj pasi që aktgjykimi të merr formën e prerë , në të kundërtën dënimi me gjobë do të shndërrohet me dënim burgu në kohëzgjatje prej 10 ditës , dhe

Me dënim burgu në kohëzgjatje prej 12 (dymbëdhjetë ) muajsh , të cilin dënim të ta vuaj pas plotfuqishmërisë së aktgjykimit .

**Për veprën e tretë penale :**

Me dënim me gjobë në lartësi prej 200 euro , e të cilën gjobë i pandehuri do ta paguaj jo më vonë se 3 muaj pasi që aktgjykimi të merr formën e prerë , në të kundërtën dënimi me gjobë do të shndërrohet me dënim burgu në kohëzgjatje prej 10 ditës , dhe

Me dënim burgu në kohëzgjatje prej 12 (dymbëdhjetë ) muajsh , të cilin dënim të ta vuaj pas plotfuqishmërisë së aktgjykimit .

Gjyqtari konform nenit 80 par 1 të KPRK-së të pandehurit i shqipton :

**DËNIMIN UNIK**

Në atë mënyrë që të pandehurit për të tri veprat penale ia përcakton dënimin unik me të holla në shumë prej 600 ( gjashtëqind ) euro e të cilën gjobë i pandehuri do ta paguaj jo më vonë se 3 muaj pasi që aktgjykimi të merr formën e prerë, në të kundërtën dënimi me gjobë do të shndërrohet në dënim burgu në kohëzgjatje prej 30 ditësh ( duke llogaritur 20 euro = 1 ditë burgu ) dhe me

Dënimin me burg në kohëzgjatje prej 30 ( tridhjetë ) muajsh , e të cilin dënim i pandehuri do ta vuaj pas plotfuqishmërisë së aktgjykimit .

Në dënimin e shqiptuar i llogaritet edhe koha e kaluar në paraburgim duke filluar prej 05.1.2018 e deri me datë 05.3.2018 .

Obligohet i pandehuri që në emër të paushallit gjyqësorë të paguaj shumën prej 30 euro kurse në emër të shpenzimeve të procedurës penale shumën prej 50 euro e të gjitha këto 15 ditë pasi që aktgjykimi të merr formën e prerë.

Të dëmtuarit për realizimin eventual të kërkesës pasurore juridike udhëzohen në kontest të rregullt civil.

Të pandehurit ti kthehen mjetet e sekuestruara nëntëqind e katër euro e tetëdhjetë cent (984,80 euro ), pas plotfuqishmërisë së aktgjykimit.

Të pandehurit me dt. 05.3.2018 në ora 16:00 i ndërpritet paraburgimit dhe i njëjti lirohet që të mbrohet në liri.

**A r s y e t i m**

Prokuroria Themelore në Pejë me dt.15.2.2018 kundër të pandehurve V. H ka ngritë aktakuzë PP/II.nr.1/18, për shkak të tri veprave penale: vjedhje e rëndë nga neni 327 par 1 nën par 1.1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurit ti shpallë fajtorë, ti dënoj sipas ligjit dhe ti obligoj në pagimin e shpenzimeve procedurale .

Në shqyrtimin fillestarë i pandehuri– pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasoja e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shteti , mbrojtësit të tij , e ka pranuar , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë e ka pranuar

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari ka gjetur faktin se i njëjti është recidivist, kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë , gjendjen e varfër ekonomike , moshën e re , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së

Vendimi mbi kthimin e mjeteve të sekuestruara është marrë konform nenit 116 të KPPRK-së

Vendimi mbi llogaritjen e paraburgimit në dënimin e shqiptuar është marrë konform nenit 83 par 1 të KPRK-së

Vendimi mbi ndërprerjen e paraburgimit është marrë konnform nenit 367 par 1 pika 1.2 dhe par 6 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Nga sa u tha më lartë konform nenit 365 të KPPRK-së u vendos si më lartë

Nga Gjykata Themelore në Pejë D.P. datë.05.3.2018.

Sekretarja juridike Gjyqtari

Gjyljeta Çorkadiu Sejdi Blakaj

**KËSHILLA JURIDIKE**

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .